तरकारीबाहेक पनि आलु विभिन्न परिकारको रुपमा खाइन्छ । तर एउटा नयाँ अध्ययनलाई विश्वास गर्ने हो भने आलु धेरै खाँदा उच्च रक्तचापलगायत स्वास्थ्यसम्बन्धी विभिन्न समस्या हुने गर्छ । अध्ययनका क्रममा सातामा चारपटक आलु खाँदा उच्च रक्तचापको खतरा बढ्ने देखिएको थियो । उसिनेको वा पकाएको आलुबाट पनि खतरा रहेको अध्ययनकर्ताहरुले बताएका छन् । सामान्यतया चिप्स खाँदा रक्तचाप बढे पनि आलुका अन्य परिकार पनि उत्तिकै खतरनाक भएको अध्ययनमा उल्लेख छ । आलुलाई धेरैबेर फ्राइ गर्दा धेरै फ्याट हुने भएकाले स्वास्थ्यसम्बन्धी अन्य समस्या उत्पन्न हुने उनीहरुले बताएका छन् ।
